1. 7. 92 De Europæiske Fællesskabers Tidende Nr. L 181/9 RÅDETS FORORDNING (EØF) Nr. 1764/92 af 29. juni 1992 om ændring af ordningen for import i Fællesskabet af visse landbrugsprodukter med oprindelse i Algeriet, Cypern, Egypten, Israel, Jordan, Libanon, Malta, Marokko, Syrien og Tunesien RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: Som led i en samlet ny Middelhavspolitik, som skal styrke forbindelserne til og udbygge samarbejdet med landene i området, vedtog Rådet og Kommissionen på Rådets samling den 18. og 19. december 1990 en resolu- tion om samhandelen med tredjelandene i Middelhavs- området; ifølge denne resolution skal der bl.a. iværksættes foran- staltninger til at fremme disse landes landbrugseksport til Fællesskabet, og der bør derfor fastsættes retningslinjer for anvendelsen af disse foranstaltninger; hertil kræves der en ændring af den gældende ordning for import i Fællesskabet, som den følger af bestemmel- serne i protokollerne til associerings- og samarbejdsafta- lerne med Algeriet, Cypern, Egypten, Israel, Jordan, Libanon, Malta, Marokko, Syrien og Tunesien — UDSTEDT FØLGENDE FORORDNING: Artikel 1 1. For de varer henhørende under bilag II til Trak- taten, for hvilke den gradvise afvikling af tolden i henhold til protokollerne til de i bilag I til denne forord- ning anførte associerings- og samarbejdsaftaler fortsætter efter den 1. januar 1993, og som har oprindelse i de pågældende tredjelande i Middelhavsområdet, afskaffes den told, der den 31. december 1991 var gældende i Fællesskabet i dets sammensætning pr. 31. december 1985, i to lige store trancher den 1. januar 1992 og den 1. januar 1993. 2. Stk. 1 finder anvendelse inden for de eventuelle toldkontingenter og tidsplaner, der er fastsat i de i nævnte stykke omhandlede protokoller, idet der tages hensyn til de særlige bestemmelser, som er fastsat i disse protokoller. 3. PFra det tidspunkt, hvor toldsatserne som følge af anvendelsen af stk. 1 kommer ned på 2% eller derunder, suspenderes opkrævningen af tolden fuldstæn- digt. Denne foranstaltning finder tilsvarende anvendelse på specifikke toldsatser, som ikke overstiger 2% ad valorem. Artikel 2 1. De toldkontingenter. og referencemængder, der for varer henhørende under bilag II til Traktaten er fastsat i de i artikel 1 nævnte protokoller, forhøjes inden for de i artikel 1, stk. 2, nævnte tidsplaner i fire lige store tran- cher svarende til 5 % af disse mængder i hvert af årene 1992 til 1995. Denne forhøjelse begrænses til 3 % for toldkontingen- terne for de varer, der er opført i bilag II til denne forordning. 2. PFor produkter med oprindelse på Cypern foretages forhøjelsen af toldkontingenterne kun, såfremt der ikke allerede er fastsat en forhøjelse herfor i den protokol mellem Fællesskabet og Republikken Cypern, der er anført i bilag I til denne forordning. Artikel 3 P Denne forordning træder i kraft på tredjedagen for offentliggørelsen i De Europæiske Fællesskabers Tidende. Den anvendes fra den 1. juni 1992.